钦定古今图书集成/明伦汇编/交谊典/第077卷 > 《木兰花慢》〈送郑伯昌〉前人
## 钦定古今图书集成/明伦汇编/交谊典/第077卷 > 《木兰花慢》〈送郑伯昌〉前人

古人吾不见，君莫是、郑当时。更筑就山房，躬耕谷口，
名动京师。诸公任他衮衮，与杜陵野老共襟期。有客
至门先喜，得钱沽酒何疑。昔年联辔柳边归。陈迹
恍难追。况种桃道士，看花才子，回首皆非。相逢故人
问讯，道刘郎、去久无诗。把做一场春梦，觉来莫要寻
思。